Կլաուս Ռիֆբյերգ

**Կլաուս Ռիֆբյերգ** (դանիերեն՝ *Klaus Rifbjerg.* ), դանիացի գրող։ Հեղինակել է ավելի քան 170 վեպ, գիրք և էսսե: 1965 թվականին որպես համապրոդյուսեր մասնակցել է *«4x4»* ֆիլմի նկարահանումներին, ֆիլմ, որը ներկայացվել է Մոսկվայի 4-րդ միջազգային կինոփառատոնում:

## Կենսագրություն
Ռիֆբյերգը ծնվել է Կոպենհագենում, մանկավարժների ընտանիքում: Մեծացել, հասակ է առել Ամագեր կղզում, որը քաղաքի մի մասն է: Դպրոցն ավարտելուց հետո անգլերեն և գրականություն է ուսումնասիրել Կոպենհագենում, ապա մեկ տարի ԱՄՆ-ում՝ Փրինսթոնի համալսարանում։

Նրա համար բեկումնային էր 1958 թվականը, երբ հրատարակեց իր *Den kroniske Uskyld* վեպը։ 1985 թվականին, ռեժիսոր Էդվարդ Ֆլեմինգը էկրանավորել է այն։ Դրանից հետո նա հրատարակել է ավելի քան 100 վեպ, ինչպես նաև բանաստեղծությունների և պատմվածքների ժողովածուներ, պիեսներ, հեռուստատեսային և ռադիո պիեսներ, ֆիլմերի սցենարներ, մանկական գրքեր և օրագրություններ։ Ռիֆբյերգը գործել է նաև որպես լրագրող և քննադատ: Բացի այդ, Վիլլի Սյորենսենի հետ եղել է *«Վինդրոզեն»* հրատարակության խմբագիրը, 1984-1991 թվականներին էլ՝ «Գիլդենդալի» գրական բաժնի տնօրենը:

Ի թիվս այլ պարգևների՝ նա արժանացել է Շվեդիայի ակադեմիայի սկանդինավյան մրցանակի (1999), որը հայտնի է որպես «փոքր Նոբել», Սկանդինավյան խորհրդի գրականության մրցանակի (1970), Ռանգստեդլունդ մրցանակի (2009) և Դանիայի ակադեմիայի գլխավոր մրցանակի (1966):

Ռիֆբյերգը դիտվում էր որպես դանիերեն ստեղծագործած առաջին իսկական մոդեռնիստ հեղինակը, քանի որ 1960-ականներին նա ավելի ու ավելի էր դիմում փորձարարության, որի գագաթնակետն էր *Աննա (jeg) Աննա* վեպը: 1970 թվականից սկսած մոտ 25 տարի ժամանակամիջոցում նրա գրած ստեղծագործություններից շատերը ծավալով ու կոմպոզիցիայով ավելի ազատ են, հաճախ հումորային կամ հեգնական, շատ անգամ գլխավոր հերոսը թողնվում է  քաոսային իրավիճակում մենակ իր էքզիստենցիալ և հոգեբանական կապերի հետ. Հիմնական թեման երեխաների և ինքնությունը հաստատելու նրանց դժվարությունների պատկերումն է: Ռիֆբյերգի 2000-ականների աշխատանքները ներշնչանքի նոր աղբյուրներ ունեին. դրանք պատմական իրադարձություններն էին:

Ռիֆբյերգը մահացել է երկարատև հիվանդությունից հետո՝ 2015 թվականի ապրիլի 4-ին՝ 83 տարեկան հասակում, Կոպենհագենում:

## Երկեր
* *Under vejr med mig selv* (1956)
* *Efterkrig* (1957)
* *Den kroniske usskyld* (1958)
* *Konfrontation* (1960)
* *Օգ Անդրե պատմաբան* (1964)
* *Operaelskeren* (1966)
* *Lonni og Karl* (1968)
* *[[:en:Anna, I, Anna|Anna (jeg) Anna]]* (1969)
* *Lena Jørgensen Klintevej 4 2650 Hvidovre* (1971)
* *Tak for Turen* (1975)
* *De hellige aber* (1981); 
* *Falsk forår* (1984)
* *Tukuma* (1984)
* *Krigen* (1991) 
* *Nansen og Johansen* (2002)
* *Knastørre digte/Strohtrockene Gedichte* (2009);

## Պարգևներ և մեծարանք
Դանիայի քննադատների մրցանակ (1965): Դանիայի ակադեմիայի մեծ մրցանակ (1966): Ընտրվել է Դանիայի ակադեմիայի անդամ (1967): Հյուսիսային խորհրդի գրական մրցանակ (1970): Շվեդիայի ակադեմիայի գրական մրցանակ (1999): Rungstedlund հիմնադրամի մրցանակ (2009):

Ռիֆբյերգի արձակ և չափածո գործերից թարգմանվել ու հրատարակվել են անգլերեն, ֆրանսերեն, գերմաներեն, շվեդերեն և այլ լեզուներով: Գրողի մասին ռեժիսոր Յորգեն Լետը վավերագրական ֆիլմ է նկարահանել (1975):

## Ծանոթագրություններ


## Գրականություն
* Krysztofiak-Kaszyńska M. Powieść jako diagnoza społeczna: jednostka i społeczeństwo w powieściach duńskiego pisarza Klausa Rifbjerga. Poznań: Wydawn. Nauk. Uniwersytetu im. Adama Mickiewicza w Poznaniu, 1981
* Bonde Jensen J. Klaus Rifbjergs poesi. København: Babette, 1986
* Schiander Gray С. Klaus Rifbjerg. New York: Greenwood Press, 1986
* Bonde Jensen J. Klaus Rifbjergs prosa. København: Babette, 1989
* Jørgensen J. C. Spinatfugl: Klaus Rifbjerg om sit liv med pressen. København: Gyldendal, 1995
* Kramhøft Jakob, Kramhøft Janus. Kærligheden er alt: et portræt af Klaus Rifbjerg. København: Tiderne Skifter, 2003
* Lauritzen P.M. Rifbjerg på kornet. København: Gyldendal, 2006

## Արտաքին հղումներ
* Մատենագրության պրոֆիլը
* Litteraturpriser կենսագրությունը
* Դանիական ռադիոյի տեսահոլովակներ
*  
 

Կատեգորիա:1931 ծնունդներ
Կատեգորիա:20-րդ դարի դանիացի գրողներ
Կատեգորիա:20-րդ դարի դանիացի վիպասաններ
Կատեգորիա:20-րդ դարի սցենարիստներ
Կատեգորիա:2015 մահեր
Կատեգորիա:Գրողներ Կոպենհագենից
Կատեգորիա:Գրողներ այբբենական կարգով
Կատեգորիա:Դանիացի գրողներ
Կատեգորիա:Դանիացի դրամատուրգներ
Կատեգորիա:Դանիացի լրագրողներ
Կատեգորիա:Դանիացի մանկագիրներ
Կատեգորիա:Դանիացի սցենարիստներ
Կատեգորիա:Դանիացի վիպասաններ
Կատեգորիա:Կոպենհագենի համալսարանի շրջանավարտներ